smcproject/ml-wiki-sentences huggingface dataset:
തെക്കുകിഴക്കൻ ഓസ്‌ട്രേലിയയിൽ നിന്നുള്ള ഫാബേസി കുടുംബത്തിലെ ഒരു വൃക്ഷമാണ് അക്കേഷ്യ പൈക്നാന്ത , ഏറ്റവും സാധാരണയായി ഗോൾഡൻ വാട്ടിൽ എന്നറിയപ്പെടുന്നത്.
ഇത് 8 മീറ്റർ (26 അടി) വരെ ഉയരത്തിൽ വളരുന്നു, യഥാർത്ഥ ഇലകൾക്ക് പകരം ഫൈലോഡുകൾ (പരന്ന ഇല തണ്ടുകൾ) ഉണ്ട്.
അരിവാൾ ആകൃതിയിലുള്ള ഇവ 9 മുതൽ 15 സെന്റീമീറ്റർ (3+1⁄2, 6 ഇഞ്ച്) നീളവും 1–3.5 സെന്റീമീറ്റർ (1⁄2–1+1⁄2 ഇഞ്ച്) വീതിയും ഉള്ളവയാണ്.
സമൃദ്ധമായ സുഗന്ധമുള്ള, സ്വർണ്ണ പൂക്കൾ ശൈത്യകാലത്തിന്റെ അവസാനത്തിലും വസന്തകാലത്തും പ്രത്യക്ഷപ്പെടുന്നു, തുടർന്ന് നീളമുള്ള വിത്ത് കായ്കൾ.
പലതരം ഹണിഈറ്ററുകളും തോൺബില്ലുകളും ചേർന്ന് സസ്യങ്ങളെ ക്രോസ്-പരാഗണം നടത്തുന്നു, അവ ഫൈലോഡുകളിലെ നെക്റ്ററികൾ സന്ദർശിച്ച് പൂക്കൾക്കെതിരെ ബ്രഷ് ചെയ്യുകയും അവയ്ക്കിടയിൽ പൂമ്പൊടി കൈമാറുകയും ചെയ്യുന്നു.
യൂക്കാലിപ്റ്റസ് വനത്തിലെ ഒരു അടിത്തട്ടിലുള്ള ചെടി, തെക്കൻ ന്യൂ സൗത്ത് വെയിൽസിൽ നിന്നും ഓസ്‌ട്രേലിയൻ ക്യാപിറ്റൽ ടെറിട്ടറിയിൽ നിന്നും വിക്ടോറിയ വഴിയും തെക്കുകിഴക്കൻ സൗത്ത് ഓസ്‌ട്രേലിയയിലും കാണപ്പെടുന്നു.
പര്യവേക്ഷകനായ തോമസ് മിച്ചൽ 1842-ൽ ജോർജ് ബെന്റം സ്പീഷീസ് വിവരണം എഴുതിയ തരം മാതൃക ശേഖരിച്ചു.
ഉപജാതികളൊന്നും തിരിച്ചറിഞ്ഞിട്ടില്ല.
എ.പൈക്നാന്തയുടെ പുറംതൊലി മറ്റേതൊരു വാട്ടിൽ സ്പീഷീസുകളേക്കാളും കൂടുതൽ ടാനിൻ ഉത്പാദിപ്പിക്കുന്നു, ഇത് ഈ സംയുക്തം ഉൽപ്പാദിപ്പിക്കുന്നതിന് വാണിജ്യാടിസ്ഥാനത്തിൽ കൃഷി ചെയ്യുന്നു.
ഇത് ഒരു അലങ്കാര പൂന്തോട്ട സസ്യമായും മുറിച്ച പുഷ്പ ഉൽപാദനത്തിനുവേണ്ടിയും വ്യാപകമായി വളരുന്നു, പക്ഷേ ദക്ഷിണാഫ്രിക്ക, ടാൻസാനിയ, ഇറ്റലി, പോർച്ചുഗൽ, സാർഡിനിയ, ഇന്ത്യ, ഇന്തോനേഷ്യ, ന്യൂസിലാൻഡ്, അതുപോലെ പടിഞ്ഞാറൻ ഓസ്‌ട്രേലിയ, ടാസ്മാനിയ, ന്യൂ സൗത്ത് എന്നിവിടങ്ങളിൽ ഇത് ഒരു കളയായി മാറിയിരിക്കുന്നു.
വെയിൽസ്.
1988-ൽ അക്കേഷ്യ പൈക്‌നന്തയെ ഓസ്‌ട്രേലിയയുടെ ഔദ്യോഗിക പുഷ്പ ചിഹ്നമാക്കി, രാജ്യത്തിന്റെ തപാൽ സ്റ്റാമ്പുകളിൽ ഇടംപിടിച്ചിട്ടുണ്ട്.
അമരസിംഹൻ ഇംഗ്ലീഷ് വിലാസം https://ml.wikipedia.org/wiki/Amara_Sinha
അമരകോശം എന്ന സംസ്കൃത നിഘണ്ടുവിന്റെ കർത്താവായിരുന്നു അമരസിംഹൻ .
പ്രസ്തുത കോശത്തിൽ ദേവൻമാരുടെ പര്യായം , അമരാനിർജരാദേവാ.....
എന്നിങ്ങനെ അമരപദംകൊണ്ട് ആരംഭിച്ചതിലുള്ള ഔചിത്യത്തെ ആസ്പദമാക്കി ലഭിച്ച ബിരുദപ്പേരാണ് അമരൻ എന്ന് ഒരു ഐതിഹ്യമുണ്ട്.
രണ്ടാം വിക്രമാദിത്യ ചക്രവർത്തിയുടെ സദസ്സിലെ നവരത്ന ങ്ങളെന്നു വിഖ്യാതരായ പണ്ഡിതൻമാരിൽ ഒരാളായി ഇദ്ദേഹം പരാമർശിക്കപ്പെട്ടിരിക്കുന്നു.
“ ധന്വന്തരി, ക്ഷപണകാ, മരസിംഹ, ശങ്കു, വേതാളഭട്ട, ഘടകർപ്പര, കാളിദാസാഃ ഖ്യാതോ വരാഹമിഹിരോ, നൃപതേസ്സഭായാം രത്നാനിവൈ വരരുചിർന്നവ വിക്രമസ്യ ”
എന്നാൽ ഈ നവരത്നങ്ങളിൽ പലരും പലകാലത്തു ജീവിച്ചവരാണെന്നു തെളിഞ്ഞിട്ടുള്ളതിനാൽ ഈ പദ്യം അമരസിംഹന്റെ കാലനിർണയത്തിൽ ഒരു പ്രമാണമാകുന്നില്ല.
അമരകോശം എ.ഡി. 6-7 ശതകത്തിൽ ചീന ഭാഷയിലേക്കു തർജുമ ചെയ്തിട്ടുള്ളതായി, ഇന്ത്യയ്ക്കു നമ്മെ എന്തു പഠിപ്പിക്കാൻ കഴിയും എന്ന ഗ്രന്ഥത്തിൽ മാക്സ്മുള്ളർ പ്രസ്താവിക്കുന്നു.
അമരകോശത്തിന്റെ നിർമ്മാണകാലം എ.ഡി. 4-ം ശതകമാണെന്ന് സംസ്കൃത പണ്ഡിതനായ ഓക്കും, കുറേക്കൂടി മുൻപെന്നു ടെലാങും അഭിപ്രായപ്പെടുന്നു.
ഏതായാലും പാണിനി , കാത്യായനൻ, പതഞ്ജലി എന്നീ വൈയാകരണൻമാരുടെ കാലശേഷം ബുദ്ധമതം പ്രചാരത്തിലിരുന്ന ഒരു കാലത്ത് ജീവിച്ച ഒരു ബുദ്ധമാർഗാനുസാരിയായിരുന്നു അമരസിംഹൻ എന്ന് ന്യായമായും ഊഹിക്കാം.
അമരസിംഹൻ ബുദ്ധമതാനുയായിയാണെന്നും അല്ലെന്നും പക്ഷങ്ങളുണ്ട്.
“ യസ്യജ്ഞാനദയാ സിന്ധോ- രഗാധസ്യാനഘാ ഗുണാഃ സേവ്യതാമക്ഷയോധീരാഃ സ ശ്രിയേ ചാമൃതായ ച ”
എന്ന അമരകോശവന്ദനശ്ളോകത്തിൽ ജ്ഞാനദയാസിന്ധു എന്ന പദപ്രയോഗം [[ബുദ്ധൻ|ബുദ്ധനെ ഉദ്ദേശിച്ചുകൊണ്ടാണെന്നും ആകയാൽ ബുദ്ധവന്ദനമാണ് ഇതിൽ നിർവഹിക്കപ്പെട്ടിട്ടുള്ളതെന്നും കോശകാരൻ ബുദ്ധമതാനുയായിയാണെന്നും ചില പണ്ഡിതൻമാർ പറയുന്നു.
ബ്രഹ്മാവ് , വിഷ്ണു തുടങ്ങിയ ദേവേശ്വരൻമാർക്കു മുൻപായി ആർഹത, ക്ഷപണോ, നഗ്ന, ശ്രമണോ, ജീവകോമലീ ഇത്യാദി ബുദ്ധപര്യായങ്ങൾ കൊടുത്തിരിക്കുന്നത് കോശകാരന് ബുദ്ധനോടുള്ള കൂടുതൽ ഭക്ത്യാദരങ്ങൾക്കു തെളിവായും ചിലർ ചൂണ്ടിക്കാണിക്കുന്നു.
അമരസിംഹൻ ബ്രാഹ്മണജാതിയിൽ ജനിച്ച ആളാണെന്നും ശ്രുതിസ്മൃതി പുരാണേതിഹാസദർശനാദികളിൽ അഗാധപാണ്ഡിത്യമുള്ളവനാണെന്നും, ബൌദ്ധൻമാരുടെ ഗ്രന്ഥങ്ങളിൽ പ്രകടമല്ലാത്ത ഒന്നാണ് ഇതെന്നും അഭിപ്രായമുള്ള പണ്ഡിതൻമാരും ഉണ്ട്.
ബൌദ്ധസന്ന്യാസികൾക്കിടയിൽ പ്രചുരപ്രചാരമുള്ള ഒരു ഐതിഹ്യം ഇപ്രകാരമാണ്: നേപാള രാജ്യത്തിലെ കാന്തി (ആധുനിക കാട്മണ്ഡു ) എന്നു പേരായ തലസ്ഥാനനഗരിയിൽ വാങ്മതി എന്നും മണിഭദ്ര എന്നും രണ്ടു നദികൾ ഒഴുകുന്നുണ്ട്.
അവയുടെ സംഗമസ്ഥാനം മുതൽ അഞ്ചുയോജന വ്യാപിച്ചുകിടക്കുന്ന വിശാല എന്ന ഒരു നഗരമുണ്ടായിരുന്നു.
അമരസിംഹൻ അവിടെ ജനിച്ചു.
അവിടെ ശ്രീനീലസരസ്വതി ക്ഷേത്രത്തിനടുത്തുള്ള ബുദ്ധവിഹാരത്തിലാണ് ജീവിതം കഴിച്ചുകൂട്ടിയത്.
അമരസിംഹനെ ശങ്കരാചാര്യർ വാദിച്ചു തോല്പിച്ചതായി മറ്റൊരു ഐതിഹ്യമുള്ളത് കപോലകല്പിതമാവാനേ തരമുള്ളു.
എങ്കിലും അമരസിംഹൻ ബുദ്ധമതക്കാരനായിരുന്നുവെന്നതിന് അതും ഒരു തെളിവാണ്.
“ ഇന്ദ്രഃ ചന്ദ്രഃ കാശകൃത്സ്നാ പിശലീശാകടായനഃ പാണിന്യമരജൈനേന്ദ്രോ ജയത്യഷ്ടൌ ച ശാബ്ദികാഃ ”
എന്ന ഒരു പദ്യത്തിൽ അമരസിംഹനെ പാണിനിയുടെ സമകാലികനായി ചിത്രീകരിച്ചിട്ടുണ്ട്.
ഇതും ശരിയായ ഒരു നിഗമനമല്ല.
അനേകം വൈയാകരണൻമാരെ ഒരു പദ്യത്തിൽ സ്മരിച്ചിരിക്കുന്നു എന്നേ ഇതിന്നർഥമുള്ളൂ.
അമരസിംഹൻ വലിയ വ്യാകരണ പണ്ഡിതനായിരുന്നു എന്നത് അമരകോശം തന്നെ പ്രഖ്യാപിക്കുന്നുണ്ട്.
അമരസിംഹനെപ്പറ്റി നിലവിലുള്ള പല അറിവുകളും ഐതിഹ്യാസ്പദങ്ങളാകകൊണ്ട് അദ്ദേഹത്തിന്റെ കാലവും ജീവിതകഥയും നിഷ്കൃഷ്ട ഗവേഷണത്തിനു വിധേയമായിക്കൊണ്ടിരിക്കുന്നു.
അവലംബം അമരസിംഹൻ അമരസിംഹൻ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമരസിംഹൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമരസേനപ്രിയ
അറുപതാമത്തെ മേളരാഗമായ നീതിമതിയുടെ ഒരു ജന്യരാഗമാണു് അമരസേനപ്രിയ .
ആരോഹണം : സ രി പ മ നി സ
അവരോഹണം : സ നി പ മ രി ഗ രി സ
സംഗീതവിദ്വാൻ ടി. ലക്ഷ്മണൻ പിള്ളയുടെ (1864-1960) സൃഷ്ടിയാണു് ഈ രാഗം.
ഇദ്ദേഹം നിർമിച്ചിട്ടുള്ള ഒരു ഗാനമല്ലാതെ വേറെ ഗാനങ്ങളൊന്നും ഈ രാഗത്തിൽ ഉള്ളതായി അറിവില്ല.
അമേരിക്കൻ ദാർശനികനായ റാൽഫ് വാൾഡോ എമേഴ്സനോടു് (1703-84) ലക്ഷ്മണൻപിള്ളയ്ക്കുണ്ടായിരുന്ന മതിപ്പും ആദരവും നിമിത്തം ഇദ്ദേഹത്തിന്റെ ബഹുമാനാർഥമാണ് ഈ രാഗത്തിനു 'അമരസേനപ്രിയ' എന്നു പേരിട്ടതു്. 'എമേഴ്സൺ' എന്നതിന്റെ തത്ഭവമായിട്ടാണു് അമരസേന എന്നു പ്രയോഗിച്ചിരിക്കുന്നതു്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമരസേനപ്രിയ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമരവിള രാമേശ്വരം മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Amaravila_Rameswaram_Siva_Temple
അമരവിള രാമേശ്വരം മഹാദേവക്ഷേത്രം: കേരളത്തിലെ തിരുവനന്തപുരം ജില്ലയിലെ അമരവിളയിൽ സ്ഥിതിചെയ്യുന്ന മഹാദേവക്ഷേത്രമാണ് രാമേശ്വരം ക്ഷേത്രം.
കേരളത്തിൽ സ്ഥിതിചെയ്യുന്ന 108 ശിവാലയങ്ങളിലെ ഏറ്റവും ദക്ഷിണദേശത്തുള്ള ക്ഷേത്രമാണിത്.
പരശുരാമൻ സ്ഥാപിച്ചു എന്ന് ഐതിഹ്യമുള്ള 108 ശിവക്ഷേത്രങ്ങളിൽ ഒന്നാണിത് .
അമരവിള രാമേശ്വരം മഹാദേവക്ഷേത്രം ക്ഷേത്ര രൂപകല്പന
കേരളത്തിലെ ഏറ്റവും തെക്കേയറ്റത്തെ നദിയായ നെയ്യാറിന്റെ കരയിലാണ് ക്ഷേത്രം സ്ഥിതിചെയ്യുന്നത്.
കിഴക്കോട്ട് ദർശനമായി കുടികൊള്ളുന്ന മഹാദേവന്റെ ഉപദേവതകളായി ഗണപതി , സുബ്രഹ്മണ്യൻ , ശാസ്താവ് , നാഗദൈവങ്ങൾ എന്നിവർക്കും പ്രതിഷ്ഠകളുണ്ട്.
നെയ്യാറ്റിൻകരയിൽ നിന്നും 6 കിലോമീറ്റർ ദൂരെ അമരവിളയിലാണ് ക്ഷേത്രം സ്ഥിതിചെയ്യുന്നത് ഇതും കാണുക കൊല്ലം രാമേശ്വരം മഹാദേവക്ഷേത്രം അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“
അമരങ്കാവ് വനദുർഗ്ഗാക്ഷേത്രം Amaramkavu Amaramkavu ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തൊടുപുഴ നഗരത്തിൽ നിന്നും മൂന്നു കിലോമീറ്റർ അകലെ സ്ഥിതിചെയ്യുന്ന ഒരു കാവാണ് അമരങ്കാവ് വനദുർഗ്ഗാ ദേവീക്ഷേത്രം .
നൂറ്റാണ്ടുകളുടെ പഴക്കമുള്ള കാവ് മൂന്നേക്കറിലായി വ്യാപിച്ചുകിടക്കുന്നു.
പശ്ചിമഘട്ടത്തിലെ തനത് സസ്യങ്ങളാലും വൃക്ഷങ്ങളാലും കാവ് സമ്പന്നമാണ്.
തമ്പകം , ഈട്ടി , പാല , മരോട്ടി , മടയ്ക്ക , ജാതി , ആഞ്ഞിലി തുടങ്ങി ധാരാളം മരങ്ങൾ ഇവിടെ കാണാം.
മരങ്ങളെ ചുറ്റിപിടിച്ചുകിടക്കുന്ന വള്ളികളും ചെറിയ ചെടികളും കൂടിയാകുമ്പോൾ ഒരു വനത്തിന്റെ പ്രതീതി സൃഷ്ടിക്കാൻ അമരങ്കാവിനാകുന്നു.
പാറച്ചാത്തൻ (ഒരു തരം പറക്കും അണ്ണാൻ), മരപ്പട്ടി , വെരുക് തുടങ്ങിയ ജീവികളെ കാവിൽ കണ്ടിട്ടുണ്ട്.
ഒരു കാലം വരെ കുരങ്ങന്മാരും ഇവിടെ ഉണ്ടായിരുന്നു.
കിന്നരിപ്പരുന്ത്‌ , തേൻകൊതിച്ചിപ്പരുന്ത് , നീലത്തത്ത , ചിന്നത്തത്ത, ഓമനപ്രാവ് തുടങ്ങി ധാരാളം പക്ഷികളെയും രേഖപ്പെടുത്തിയിട്ടുണ്ട്.
അവലംബം External links www.amaramkavu.in
9°54′N 76°43′E ﻿ / ﻿ 9.9°N 76.72°E ﻿ / 9.9; 76.72
അമരപുര
മ്യാന്മറിന്റെ പുരാതന തലസ്ഥാനവും, ഇന്ന് മാണ്ഡലെ നഗർത്തിലെ ഒരു ടൗൺഷിപ്പുമാണ് അമരപുര Amarapura ( ബർമ്മീസ് : အမရပူရ , pronounced [ʔəməɹa̰pùɹa̰] ) അമരപുര ( ബർമ്മീസ് : အမရပူရ , pronounced [ʔəməɹa̰pùɹa̰] ).
പടിഞ്ഞാറ് ഐരാവതി നദി , വടക്ക് ചന്മ്യാതാസി ടൗൺഷിപ് , തെക്ക് പുരാതനകേന്ദ്രമായ ഇൻവ എന്നിവയാണ് അമരപുരയുടെ അതിരുകൾ.
കോൻബൗങ് കാലഘട്ടത്തിൽ രണ്ട് തവണ (1783–1821 പിന്നെ 1842–1859) മ്യാന്മാറിന്റെ തലസ്ഥാനവുമായിരുന്നു ഈ പട്ടണം.
പിന്നീട് 1859-ൽ മ്യാന്മാറിന്റെ തലസ്ഥാനം ഇവിടെനിന്നും 11കി.
മീ വടക്കുള്ള മാണ്ഡലെ നഗരത്തിലേക്ക് മാറ്റി സ്ഥാപിക്കുകയുണ്ടായി.
മാണ്ഡലെയുമായി ബന്ധപെടുത്തി, തെക്കൻ നഗരം എന്നർത്ഥം വരുന്ന തൗങ്മ്യൊ ( Taungmyo ) എന്നപേരിലും അമരപുര പണ്ട് അറിയപ്പെട്ടിരുന്നു.
നഗര വികാസത്തിന്റെ ഫലമായി അമരപുര ഇന്ന് മാണ്ഡലെയുടെ ഒരു ഭാഗമായി മാറിയിരിക്കുന്നു.
ഇന്ന് ഈ പട്ടണം പരമ്പരാഗതമായ പട്ട് , പരുത്തിനൂൽ നെയ്ത്തു് , ഓട് ശില്പ നിർമ്മാണം എന്നിവയ്ക്ക് പേരുകേട്ടതാണ്.
"മരണമില്ലാത്ത നഗരം" എന്നർത്ഥത്തിൽ പാലി ഭാഷയിൽനിന്നുമാണ് ( Pali : Amarapūra ( အမရပုရ )) അമരപുര എന്ന പദം ഉദ്ഭവിച്ചിരിക്കുന്നത്.
ചരിത്രം അമരപുരയിലെ ബോഡവപായ രാജാവിന്റെ രാജകൊട്ടാരം,1795-ൽ ബ്രിട്ടീഷ് ഉദ്യോഗസ്ഥൻ മൈക്കിൽ സിംസിന്റെ , സന്ദർശനകാലത്ത്
കോൺബാംഗ് രാജവംശത്തിലെ ബോഡവപായയാണ് അമരപുര സ്ഥാപിച്ചത്.
1783 മെയ് മാസത്തിൽ അദ്ദേഹം തന്റെ പുതിയ തലസ്ഥാനമായി അമരപുര സ്ഥാപിച്ചു.
പുതിയ തലസ്ഥാനം ബുദ്ധ പരിഷ്കാരങ്ങളുടെയും ബുദ്ധമത പഠനത്തിന്റെയും കേന്ദ്രമായി മാറി.
1800 ൽ ശ്രീലങ്കയിൽ നിന്നുള്ള ബുദ്ധമത പുരോഹിതന്മാർ ഈ നഗരത്തിൽ വന്ന് ഉന്നത പദവി നേടുകയും ശേഷം അമരപുര നികയ (അമരപുര വിഭാഗം) സ്ഥാപിക്കുകയുമുണ്ടായി.
1810-ൽ ഈ പട്ടണത്തിൽ 170,000 ആളുകൾ താമസിച്ചിരുന്നതായി കണക്കാക്കുന്നു, എന്നാൽ ആ വർഷം നഗരം അഗ്നിബാധയാൽ നശിപ്പിക്കപ്പെടുകയുണ്ടായി.
ബോഡവ്‌പായയുടെ ചെറുമകനായ ബാഗിദാവ് 1821 നവംബറിൽ കോടതിയെ അവയിലേക്ക് മാറ്റി.
1827 ൽ അമരപുരയിലെ ജനസംഖ്യ 30,000 മാത്രമായിരുന്നു.
1842 ഫെബ്രുവരിയിൽ, ബാഗിദൗവിന്റെ പിൻഗാമിയായ ഥാരവധി രാജാവ് രാജകീയ തലസ്ഥാനം വീണ്ടും അമരപുരയിലേക്ക് മാറ്റി.
1857 ഫെബ്രുവരിയിൽ, മിൻഡൺ രാജാവ് അമരപുരയിൽ നിന്നും 11 കിലോമീറ്റർ വടക്ക് മാറി മാണ്ഡലെയെ തന്റെ പുതിയ തലസ്ഥാനനഗരമായി നിർമ്മിക്കാൻ തുടങ്ങി .
1852 ലെ രണ്ടാം ആംഗ്ലോ-ബർമീസ് യുദ്ധത്തെ തുടർന്ന് ഖജനാവിലെ പണം കുറഞ്ഞതോടെ, മണ്ടാലെയുടെ നിർമ്മാണത്തിനായി അമരപുരയിൽ നിന്നുള്ള വസ്തുക്കൾ കഴിയുന്നത്ര  വീണ്ടും ഉപയോഗിക്കാൻ മിൻഡൺ രാജാവ് തീരുമാനിച്ചു.
അമരപുരയിലെ കൊട്ടാര കെട്ടിടങ്ങൾ പൊളിച്ച് പുതിയ സ്ഥലത്തേക്ക് കൊണ്ടുവന്നു.
ഇതിനായി നഗരമതിലുകൾ പൊളിച്ച് പാതകൾ നിർമിക്കേണ്ടതായി വന്നു.
ബാഗായ മഠത്തിന് സമീപം പഴയ കോട്ടനഗർത്തിന്റെ കിടങ്ങ് ഭാഗം ഇപ്പോഴും തിരിച്ചറിയാൻ കഴിയും.
1859 മെയ് 23ന് മാണ്ഡലെ നഗരം മ്യാന്മറിന്റെ ഔദ്യോഗികമായി തലസ്ഥാനമായി പ്രഖ്യാപിച്ചു.
നഗര ഭിത്തിയുടെ അവശിഷ്ടങ്ങളിൽനിന്നും, മുക്കാൽ മൈൽ നീളമുള്ള ചതുരത്തിനകത്തായിരുന്നു അമരപുര എന്ന് കരുതപ്പെടുന്നു.
ഈ ചതുരത്തിന്റെ ഓരോ കോണിലും 100 അടി ഉയരത്തിൽ ഇഷ്ടികകൊണ്ട് നിർമ്മിച്ച ഓരോ പഗോഡകൾ നിലനിന്നിരുന്നു.
250ഓളം തൂണുകളുള്ള, ബുദ്ധന്റെ വെങ്കല പ്രതിമ ഉൾക്കൊള്ളുന്ന മനോഹരമായ ഒരു ക്ഷേത്രമായിരുന്നു നഗരത്തിലെ ഏറ്റവും ശ്രദ്ധേയമായ കെട്ടിടം.
അച്ചീക് ടെക്സ്റ്റൈൽ എന്നറിയപ്പെടുന്ന തദ്ദേശീയ ബർമീസ് നെയ്ത്തിന്റെ പാരമ്പര്യം അമരപുരയിൽ നിന്നാണ് ഉത്ഭവിച്ചത്, ഇത് കോൺബാംഗ് രാജവംശത്തിന്റെ സമയത്ത് പ്രചാരം നേടി, ആർക്കൊക്കെ അച്ചിക് വസ്ത്രം ധരിക്കാം എന്നതിനെകുറിച്ച് സമ്പൂർണ്ണ നിയമങ്ങൾ നിലനിന്നിരുന്നു.
അമരപുര, വേഷമിട്ട വുംദ്വിന് , പരമ്പരാഗത അഛെഇക് നെയ്ത്തിന്റെ ഒരു പ്രധാന ആഭ്യന്തര കേന്ദ്രമാണ് അമരപുരയും വുന്ദ്വിന്നും.
പ്രധാന ആകർഷണങ്ങൾ പഹ്തോദാവ്ഗി (അമരപുര) - 1816 ൽ ബോഡവപായ രാജാവ് നഗര മതിലുകൾക്ക് പുറത്ത് നിർമ്മിച്ച ഒരു സ്തൂപം യു ബെയ്ൻ ബ്രിഡ്ജ് - (ലോകത്തിലെ ഏറ്റവും നീളമേറിയ തേക്ക് പാലം) മണ്ടാലേയിലേക്കുള്ള യാത്രയ്ക്കായി പഴയ കൊട്ടാരത്തിൽ നിന്ന് അനാവശ്യ തേക്ക് തടികൾ ഉപയോഗിച്ച് മേയർ യു ബെയ്ൻ നിർമ്മിച്ച 1.2 കിലോമീറ്റർ നീളമുള്ള മരപ്പാലം ക്യൂക്റ്റാവ്ഗി പഗോഡ - 1847 ൽ യു ബെയ്‌നിന്റെ പാലത്തിന്റെ അങ്ങേയറ്റത്ത് പഗൻ രാജാവ് നിർമ്മിച്ച ഒരു സ്തൂപം അമരപുര കൊട്ടാര അവശിഷ്ടങ്ങൾ - ബോഡവായ രാജാവിന്റെയും ബാഗിദാവ് രാജാവിന്റെയും ശവകുടീരങ്ങളും പഴയ കിടങ്ങിന്റെ ഭാഗവും മഹാ ഗാന്ധ്യോൺ മൊണാസ്ട്രി - നൂറുകണക്കിന് സന്യാസിമാരുള്ള ഒരു വലിയ ആധുനിക മഠ സമുച്ചയം ചൈനീസ് ക്ഷേത്രം - 1838 ൽ ഥരാവധി രാജാവിന്റെ ഭരണകാലത്ത് നിർമ്മിച്ച ക്ഷേത്രം യാദനബോൺ സർവകലാശാല - മണ്ടാലെ പ്രാന്തപ്രദേശങ്ങളിൽ നിന്നുള്ള വിദ്യാർത്ഥികൾക്കായി ഒരു പ്രധാന ലിബറൽ ആർട്സ് സർവകലാശാല നാഗായോൺ ക്ഷേത്രം ചിത്രശാല കുറിപ്പുകൾ അവലംബം {{ cite book }} :  CS1 maint: unrecognized language ( link ) {{ cite web }} :  CS1 maint: unrecognized language ( link ) {{ cite web }} :  CS1 maint: unrecognized language ( link ) പുറത്തേക്കുള്ള കണ്ണികൾ
വിക്കിവൊയേജിൽ നിന്നുള്ള അമരപുര യാത്രാ സഹായി Amarapura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wanderings in Burma George W. Bird, 1897, Southeast Asia Visions
21°54′N 96°03′E ﻿ / ﻿ 21.900°N 96.050°E ﻿ / 21.900; 96.050
അമരമ്പലം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Amarambalam_Gramapanchayat T.K.Colony, Amarambalam
മലപ്പുറം ജില്ലയിലെ നിലമ്പൂർ താലൂക്കിൽ കാളികാവ് ബ്ളോക്കിലാണ് അമരമ്പലം പഞ്ചായത്ത് സ്ഥിതി ചെയ്യുന്നത്.
140.15 ചതുരശ്രകിലോമീറ്റർ വിസ്തീർണ്ണമുള്ള പഞ്ചായത്തിന്റെ ഭൂരിഭാഗം പ്രദേശവും സംരക്ഷിത വനമേഖലയാണ്.
1961-ലാണ് അമരമ്പലം ഗ്രാമപഞ്ചായത്ത് രൂപീകൃതമായത്.
അതിരുകൾ കിഴക്ക് - തമിഴ് നാട്ടിലെ നീലഗിരി ജില്ല, കരുളായി, പാലക്കാട് ജില്ലയിലെ പുതൂർ പഞ്ചായത്ത് എന്നിവ പടിഞ്ഞാറ്- നിലമ്പൂർ, മൂത്തേടം, വണ്ടൂർ പഞ്ചായത്തുകൾ തെക്ക് - വണ്ടൂർ, ചോക്കാട്, കരുവാരക്കുണ്ട്, പാലക്കാട് ജില്ലയിലെ പുതൂർ പഞ്ചായത്ത് എന്നിവ വടക്ക് - കരുളായി, മൂത്തേടം പഞ്ചായത്തുകൾ വാർഡുകൾ കൂറ്റമ്പാറ ഉപ്പുവളളി ചേലോട് അയ്യപ്പൻകുളം ചുളളിയോട് കവളമുക്കട്ട പാട്ടക്കരിമ്പ് ടി.കെ.കോളനി പൊട്ടിക്കല്ല് ചെട്ടിപ്പാടം തോട്ടക്കര മാമ്പറ്റ തട്ടിയേക്കൽ പൂക്കോട്ടുംപാടം പാറക്കോപ്പാടം ഉളളാട് അമരമ്പലം സൗത്ത് പുതിയകളം നരിപൊയിൽ സ്ഥിതിവിവരക്കണക്കുകൾ ജില്ല മലപ്പുറം ബ്ലോക്ക് കാളികാവ് വിസ്തീർണ്ണം 140.15 ചതുരശ്ര കിലോമീറ്റർ ജനസംഖ്യ 36,804 പുരുഷന്മാർ 18065 സ്ത്രീകൾ 18
,739 ജനസാന്ദ്രത 191 സ്ത്രീ : പുരുഷ അനുപാതം 1052 സാക്ഷരത 86.84% അവലംബം New Amarambalam Reserved Forest എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അമരത്വം ഇംഗ്ലീഷ് വിലാസം https://ml.wikipedia.org/wiki/Immortality
അമരത്വത്തിനായുള്ള അന്വേഷണങ്ങൾക്ക് മനുഷ്യൻ കഥകൾ രൂപീകരിക്കാൻ തുടങ്ങിയ കാലത്തോളം പഴക്കമുണ്ട്, പണ്ടുകാലത്ത് ആൽക്കമിസ്റ്റുകൾ ആൽകെമിയിൽ അമരത്വത്തിനായി തേടിയിരുന്നു.
ആധുനിക ശാസ്ത്രലോകത്തും അമരത്വത്തിനായുള്ള അന്വേഷണങ്ങൾ നടക്കുന്നു.
പല രീതിയിൽ അമരത്വത്തെ നിർവചിക്കാം,
നിലവിലുള്ള ജീവനെത്തന്നെ കേടുകൂടാതെ നിലനിർത്തുക
നിലവിലുള്ള രൂപത്തിൽ (ജൈവ ശരീരം) നിന്ന് ജീവനെ കമ്പ്യൂട്ടർ പോലെയുള്ള അജൈവിക പദാർഥങ്ങളിലേക്ക് മാറ്റുക, ഉദാ: മൈൻഡ് അപ്ലോഡിങ്ങ്
കോശങ്ങളുടെ പ്രായമാകൽ തടയുക
നിലവിലുള്ള രൂപത്തിൽ (ജൈവ ശരീരം) നിന്ന് ജീവനെ കമ്പ്യൂട്ടർ പോലെയുള്ള അജൈവിക പദാർഥങ്ങളിലേക്ക് മാറ്റുക( മൈൻഡ് അപ്ലോഡിങ്ങ് ) മുതലായ അമരത്വ മാർഗ്ഗങ്ങളാണ് സ്വീകരിക്കുന്നതെങ്കിൽ ജനസംഖ്യ ഒരു പ്രശ്നമാകില്ല.
കാരണം മൈൻഡ് അപ്ലോഡിങ്ങ് വഴി അമരത്വം നേടുമ്പോൾ കമ്പ്യൂട്ടറിനുള്ളിൽ തന്നെയുള്ള വിർച്വൽ ലോകങ്ങളിൽ ജീവിക്കാനുള്ള സാധ്യതകൾ തുറക്കുന്നു.
തന്നെയുമല്ല മറ്റ് ഗ്രഹങ്ങളിലും ജീവിക്കാൻ ഉതകുന്ന രീതിയിലുള്ള ശരീരങ്ങളിൽ ജീവിക്കാൻ കഴിയും.
മൈൻഡ് അപ്ലോഡിങ്ങ്മുഖേനയുള്ള അമരത്വത്തിൽ ഒരുപാട് കാലം ജീവിക്കുന്നതിലെ വിരസത ഒഴിവാക്കാം.
ദീർഘകാലം അപ്ലോഡുകളെ അബോധാവസ്ഥയിൽ സൂക്ഷിക്കാൻ കഴിയും.
ഭൂമിക്കു വെളിയിലേക്കുള്ള ദീർഘദൂര യാത്രകളിൽ വിരസത ഒഴിവാക്കാൻ ഇത്തരം രീതികൾ അവലംബിക്കാം എന്നു കരുതപ്പെടുന്നു.
പുരാണം,മതം
പുരാണങ്ങളിലും, ഭാഷകളിലെ ഒരുപാട് കാവ്യങ്ങളിലും  അമരത്വം എന്ന വാക്കിനു എഴുത്തുകാർ പ്രത്യേക സ്ഥാനം നൽകി പോരുന്നു.
ആത്മീയമായ സംവാദങ്ങളിൽ എല്ലാ മതങ്ങളും ദൈവത്തിനെ അമരനായി ചിത്രീകരിക്കുന്നു.
ചില ശാസ്ത്രകാരന്മാർ സമയം അഥവാ കാലം അനശ്വരമാണ് എന്ന് വാദിക്കുന്നുണ്ട്.
ദ്വൈത വാദമനുസരിച്ച് പ്രപഞ്ചവും പ്രപഞ്ചത്തിലെ മറ്റെല്ലാ വസ്തുക്കളും നശ്വരമാണ്.
അവലംബം ഇതും കാണുക മൈൻഡ് അപ്ലോഡിങ്ങ്
അമരവിള ഇംഗ്ലീഷ് വിലാസം https://ml.wikipedia.org/wiki/%E0%B4%85%E0%B4%AE%E0%B4%B0%E0%B4%B5%E0%B4%BF%E0%B4%B3
8°24′00″N 77°04′48″E ﻿ / ﻿ 8.4000°N 77.08000°E ﻿ / 8.4000; 77.08000 കേരള സംസ്ഥാനത്തെ തിരുവനന്തപുരം ജില്ലയിലെ നെയ്യാറ്റിൻകര പട്ടണത്തിലെ ഒരു ഗ്രാമമാണ് അമരവിള .
"അമരവിള" എന്ന വാക്കിന്റെ അർത്ഥം "അനശ്വരമായ നാട്" എന്നാണ്.
വാളയാറിനുശേഷം കേരളത്തിലെ രണ്ടാമത്തെ വലിയ ചെക്ക്പോസ്റ്റ് അമരവിളയിലാണ് സ്ഥിതിചെയ്യുന്നത്.
കേരള-തമിഴ്‌നാട് അതിർത്തിയിലെ കന്യാകുമാരിയിലേക്കുള്ള വഴിയിൽ നെയ്യാറ്റിൻകര പട്ടണത്തിൽ നിന്ന് 3 കിലോമീറ്റർ അകലെ എൻ‌എച്ച് 47 ലാണ് ഈ ഗ്രാമം സ്ഥിതി ചെയ്യുന്നത്.
മതപരമായ സമന്വയത്തിന് പേരുകേട്ട ഈ പട്ടണം നാരായണപുരം തെരുവിലെ ഒരു ഗണപതി ക്ഷേത്രം, ഒരു പള്ളി (അമരവിള ജുമ മസ്ജിദ്), എന്നിവ ഇവിടെ സ്ഥിതിചെയ്യുന്നു.
ഒരു ക്രൈസ്തവ ദേവാലയം (സി‌എസ്‌ഐ ചർച്ച്) പരസ്പരം ഇതിനോട് അടുത്ത് നിൽക്കുന്നു.
ഈ ഗ്രാമത്തിൽ ഒരു പോസ്റ്റ് ഓഫീസ്, വില്ലേജ് ഓഫീസ്, സബ് രജിസ്ട്രാർ ഓഫീസ്, അക്ഷയ ഇ-സെന്റർ, എക്സൈസ് ഓഫീസ് എന്നിവയുണ്ട്.
നെയ്യാറിൻ തീരത്ത് സ്ഥിതി ചെയ്യുന്ന ഈ ഗ്രാമത്തിൽ നെല്ലും വാഴയും ഉൾപ്പെടെ ധാരാളം കൃഷിഭൂമികളുണ്ട്.
നെയ്യാർ നദി ഈ ഭൂമിയെ കൂടുതൽ ഫലഭൂയിഷ്ഠമാക്കുന്നു.
ഈ ഗ്രാമത്തിൽ ഒരു സർക്കാർ ടൈൽ ഫാക്ടറിയും സ്ഥിതിചെയ്യുന്നു.
Neighbouring cities and towns അമരവിള ദേവാലയം
അമരവിളയിലെ ഏറ്റവും പ്രശസ്തമായ ഒരു സഭയാണ് ഇത്.
ഈ സഭ നിലവില വന്നതു  1810-ൽ ആണ്.
ഈ സഭ മാർച്ച്‌ 7 2010-ൽ പുതിക്കി പണിയുകയുണ്ടായി.
ഈ ദേവാലയത്തിനു ഒരു കൂറ്റൻ ടവർ ഉണ്ട്.
ദേവാലയത്തിനു സ്വന്തമായി അംഗനവാടി മുതൽ പള്സ്ടു സ്കൂൾ വരെ ഉണ്ട്.
അതോണിസ് ദേവാലയം റസി ദേവാലയവും ഉണ്ട് ക്ഷേത്രം
നാരായണപുരമെന്നത് ഒരു ഗണപതി ക്ഷേത്രം ആണ്.
അവിടുത്തെ പ്രധാന പ്രതിഷ്ഠ മഹാഗണപതി ആണ്.
അമരവിള എൻ.ഐ.ഐ.റ്റി.
അമരവിള ചർച്ച്.
അമരചന്ദ്രൻ
മഹാഭാരതത്തെ ഉപജീവിച്ച് രചിയ്ക്കപ്പെട്ട ബാലഭാരതം എന്ന മഹാകാവ്യത്തിന്റെ കർത്താവാണ് അമരചന്ദ്രൻ .
പതിമൂന്നാം നൂറ്റാണ്ടിലാണ് അദ്ദേഹത്തിന്റെ ജീവിതകാലം എന്നൂഹിയ്ക്കുന്നു.
വീരധവളന്റെ എന്ന രാജാവിന്റെ അശ്രിതനായിരുന്നു അമരചന്ദ്രൻ.
വാസ്തുപാലൻ എന്ന സേനാനായകന്റെ പരിപോഷണവും അമരചന്ദ്രനുണ്ടായിരുന്നു.
അലിസൊ വിയെജൊ
അലിസൊ വിയെജൊ അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ തെക്കൻ ഓറഞ്ച് കൌണ്ടി യിലെ സാൻ ജോക്വിൻ മലനിരകളിൽ സ്ഥിതിചെയ്യുന്ന ഒരു പട്ടണമാണ്.
2010 ലെ യു.എസ് സെൻസസ് പ്രകാരം ഈ പട്ടണത്തിലെ ജനസംഖ്യ 47,823 ആയിരുന്നു.
2001 ജൂലൈ മാസം ഒന്നിന് ഈ പട്ടണം ഓറഞ്ച് കൌണ്ടിയിലെ 34 ആമത്തെ പട്ടണമായിത്തീർന്നു.
ഈ പട്ടണത്തിൻറെ പടിഞ്ഞാറും തെക്കു പടിഞ്ഞാറും ലഗൂണ ബീച്ചും കിഴക്ക് ലഗൂണ ഹിൽസും തെക്കുകിഴക്ക് ലഗൂണ നിഗ്വെലും വടക്ക് ലഗൂണ വുഡ്സ് പട്ടണവും അതിരായി വരുന്നു.
അവലംബം ↑ "About" Archived 2011-03-11 at the Wayback Machine .
on the City of Aliso Viejo website ↑ 1 2 ↑ ↑ 1 2
അലിസോൺ
പ്രീമിയർ ലീഗ് ക്ലബ്ബായ ലിവർപൂളിനും ബ്രസീൽ ദേശീയ ടീമിനും വേണ്ടി ഗോൾകീപ്പറായി കളിക്കുന്ന ബ്രസീലിയൻ പ്രൊഫഷണൽ ഫുട്ബോൾ കളിക്കാരനാണ് അലിസോൺ റാംസെസ് ബെക്കർ ( ബ്രസീലിയൻ പോർച്ചുഗീസ് : ˈalisõ ˈbɛkeʁ, ജനനം 1992 ഒക്ടോബർ 2).
ലോകത്തിലെ ഏറ്റവും മികച്ച ഗോൾകീപ്പർമാരിൽ ഒരാളായി കണക്കാക്കപ്പെടുന്ന അദ്ദേഹത്തെ 2019 ൽ മികച്ച ഫിഫ ഗോൾകീപ്പറായി തിരഞ്ഞെടുക്കപ്പെട്ടു.
ഇന്റർനാസിയോനാൽ എന്ന ബ്രസീലിയൻ ക്ലബ്ബിൽ ചേർന്നാണ് അലിസോൺ തന്റെ കരിയർ ആരംഭിച്ചത്.
നൂറിലധികം മത്സരങ്ങളിൽ അവരെ പ്രതിനിധീകരിച്ച അദ്ദേഹം കളിച്ച നാല് സീസണുകളിലും ബ്രസീലിലെ ഏറ്റവും ഉയർന്ന ഫുട്ബാൾ ചാമ്പ്യൻഷിപ്പ് ആയ കാമ്പിയനേറ്റോ ഗൗച്ചോ ടീമിനൊപ്പം നേടുകയും ചെയ്തു.
2016 ൽ, 7.5 ദശലക്ഷം യൂറോ പ്രതിഫലം നേടി റോമയിലേക്ക് മാറി.
2018 ജൂലൈയിൽ, പ്രാരംഭ ഫീസായി  62.5 ദശലക്ഷം യൂറോ നേടി ലിവർപൂളുമായി അലിസോൺ കരാറിൽ ഒപ്പുവച്ചു.
ഈ തുക 72 ദശലക്ഷം യൂറോ വരെ ആയി ഉയരാം.
ഇത് അക്കാലത്തു ഒരു ഗോൾകീപ്പർക്ക് കിട്ടുന്ന ലോക റെക്കോർഡ് ഫീസ് ആയിരുന്നു.
ക്ലബിലെ ആദ്യ സീസണിൽ ഏറ്റവും കൂടുതൽ മത്സരങ്ങളിൽ ഗോൾ വഴങ്ങാത്തതിനുള്ള പ്രീമിയർ ലീഗ് ഗോൾഡൻ ഗ്ലോവ് അലിസോണിന് ലഭിച്ചു.
2015 ൽ സീനിയർ അന്താരാഷ്ട്ര അരങ്ങേറ്റം കുറിക്കുന്നതിന് മുമ്പ് വിവിധ യുവതലങ്ങളിൽ ബ്രസീലിനെ പ്രതിനിധീകരിച്ച് അലിസോൺ, തുടർന്ന് 2016 ൽ കോപ അമേരിക്ക സെന്റിനാരിയോ, 2018 ഫിഫ ലോകകപ്പ് , 2019 കോപ അമേരിക്ക എന്നീ ടൂര്ണമെന്റുകളിൽ രാജ്യത്തെ പ്രതിനിധീകരിച്ചു.
2019 കോപ അമേരിക്ക ചാമ്പ്യൻഷിപ്പിൽ ബ്രസീൽ വിജയിക്കുകയും, അലിസോണിനെ മികച്ച ഗോൾകീപ്പർ ആയി തിരഞ്ഞെടുക്കുകയും ചെയ്തു്.
കരിയർ സ്ഥിതിവിവരക്കണക്കുകൾ ക്ലബ് പുതുക്കിയത്: 10 നവംബർ 2019 ക്ലബ് സീസൺ ലീഗ് സ്റ്റേറ്റ് ലീഗ് കപ്പ് ലീഗ് കപ്പ് കോണ്ടിനെന്റൽ മറ്റുള്ളവ ആകെ Division Apps Goals Apps Goals Apps Goals Apps Goals Apps Goals Apps Goals Apps Goals ഇന്റർനാസിയോനാൽ 2013 Série A 6 0 1 0 2 0 — — — 9 0 2014 Série A 11 0 3 0 0 0 — — 14 0 28 0 2015 Série A 26 0 15 0 4 0 — 12 0 — 57 0 2016 Série A 1 0 17 0 0 0 — — 3 0 21 0 Total 44 0 36 0 6 0 — 12 0 17 0 115 0 റോമ 2016–17 Serie A 0 0 — 4 0 — 11 0 — 15 0 2017–18 Serie A 37 0 — 0 0 — 12 0 — 49 0 Total 37 0 — 4 0 — 23 0 — 64 0 ലിവർപൂൾ 2018–19 പ്രീമിയർ ലീഗ് 38 0 — 0 0 0 0 13 0 — 51 0 2019–20 പ്രീമിയർ ലീഗ് 5 0 — 0 0 0 0 2 0 1 0 8 0 Total 43 0 — 0 0 0 0 15 0 1 0 59 0 Career total 124 0 36 0 10 0 0 0 50 0 19 0 238 0 അന്താരാഷ്ട്ര മത്സരങ്ങൾ Alisson with Brazil at the 2018 FIFA World Cup പുതുക്കിയത്: 8 July 2019 National team Year Apps Goals Brazil 2015 3 0 2016 12 0 2017 7 0 2018 12 0 2019 8 0 Total 42 0 ബഹുമതികൾ
ഇന്റർനാസിയോനാൽ കാമ്പിയനേറ്റോ ഗൗച്ചോ : 2013, 2014, 2015, 2016
ലിവർപൂൾ യുവേഫ ചാമ്പ്യൻസ് ലീഗ് : 2018–19
ബ്രസീൽ U23 ടൊലോൺ ടൂർണമെന്റ് : 2013
ബ്രസീൽ കോപ അമേരിക്ക : 2019
വ്യക്തിഗത  നേട്ടങ്ങൾ മികച്ച ഫിഫ ഗോൾകീപ്പർ : 2019 ഫിഫ ഫിഫ്പ്രോ വേൾഡ് ഇലവൻ : 2019 യുവേഫ ചാമ്പ്യൻസ് ലീഗ് സ്ക്വാഡ് ഓഫ് സീസൺ: 2017–18, 2018–19 യുവേഫ ചാമ്പ്യൻസ് ലീഗ് ഗോൾകീപ്പർ ഓഫ് സീസൺ : 2018–19 സെറി എ ഗോൾകീപ്പർ ഓഫ് ദ ഇയർ : 2017–18 സെറി എ ടീം ഓഫ് ദ ഇയർ : 2017–18 പ്രീമിയർ ലീഗ് ഗോൾഡൻ ഗ്ലോവ് : 2018–19 ഗോൾ 50 ലോകത്തിലെ മികച്ച ഗോൾകീപ്പർ: 2018, 2019 ഗ്ലോബ് സോക്കർ അവാർഡ് ഗോൾകീപ്പർ ഓഫ് ദ ഇയർ : 2018 കോപ അമേരിക്ക ഗോൾഡൻ ഗ്ലോവ്: 2019 ടൂർണമെന്റിന്റെ കോപ അമേരിക്ക ടീം: 2019 അവലംബം ബാഹ്യ ലിങ്കുകൾ പ്രമാണം:Brazil കവാടം: Association football ഇന്റർനാസിയോനാൽ പ്രൊഫൈൽ (in Portuguese) അലിസോൺ at National-Football-Teams.com Alisson Becker – UEFA competition record
അലിസ്പോറിവിർ ഇംഗ്ലീഷ് വിലാസം https://ml.wikipedia.org/wiki/Alisporivir
ഒരു സൈക്ലോഫിലിൻ ഇൻഹിബിറ്ററാണ് അലിസ്‌പോറിവിർ (INN), അല്ലെങ്കിൽ ഡെബിയോ 025, DEB025 , (അല്ലെങ്കിൽ UNIL-025).
ഇതിന്റെ ഘടന സിക്ലോസ്പോറിനെ അനുസ്മരിപ്പിക്കുകയും സംശ്ലേഷണം ചെയ്യുകയും ചെയ്യുന്നു.
ഇത് സൈക്ലോഫിലിൻ എയെ തടയുന്നു.
അലിസ്‌പോറിവിർ ഇമ്മ്യൂണോസപ്രെസീവ് അല്ല.
ഹെപ്പറ്റൈറ്റിസ് സി ചികിത്സയിൽ സാധ്യമായ ഉപയോഗത്തിനായി ഇത് ഗവേഷണം നടത്തുന്നു.
ഡുചെൻ മസ്കുലർ ഡിസ്ട്രോഫിക്കും ഇത് പരീക്ഷിക്കുന്നുണ്ട്.
2010 ഫെബ്രുവരി മുതൽ ജപ്പാനിലെ ഡെബിയോഫാർമും ലോകത്തിന്റെ മറ്റു ഭാഗങ്ങളിൽ (ഡെബിയോഫാം നൽകിയ ലൈസൻസ്) നൊവാർട്ടിസും അലിസ്പോറിവിർ വികസിപ്പിച്ചുകൊണ്ടിരിക്കുകയാണ്.
അലിസ മാർഗരറ്റ് വീവർ ഇംഗ്ലീഷ് വിലാസം https://ml.wikipedia.org/wiki/Alissa_M.
_Weaver
ഒരു അമേരിക്കൻ ഓങ്കോളജിസ്റ്റാണ് അലിസ മാർഗരറ്റ് വീവർ .
2017-ൽ, വണ്ടർബിൽറ്റ് യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ കോർണേലിയസ് വാൻഡർബിൽറ്റ് എൻഡോവ്ഡ് ചെയർ ഓഫ് സെൽ ആൻഡ് ഡെവലപ്‌മെന്റ് ബയോളജി ആൻഡ് പാത്തോളജി, മൈക്രോബയോളജി, ഇമ്മ്യൂണോളജി എന്നിവയിലേക്ക് അവർ സ്ഥാനക്കയറ്റം ലഭിച്ചു.
സ്റ്റാൻഫോർഡ് സർവകലാശാലയിൽ നിന്നുള്ള ബയോളജിയിൽ നിന്നുള്ള പൊളിറ്റിക്കൽ സയൻസിലും സയൻസ് ബിരുദത്തിലും മുയാർ ബിരുദം പൂർത്തിയാക്കി.
തുടർന്ന് വിർജീനിയ യൂണിവേഴ്സിറ്റി ഓഫ് മെഡിസിൻ യൂണിവേഴ്സിറ്റിയിൽ മെഡിക്കൽ സ്കൂളിൽ ചേർത്തിരുന്നുവെങ്കിലും പിഎച്ച്ഡി നേടുന്നതിനുള്ള ഔപചാരിക പരിശീലനം ഉണ്ടായിരിക്കണമെന്നും അദ്ദേഹം അതേ സ്ഥാപനത്തിൽ ഡോക്ടറൽ ബിരുദം പൂർത്തിയാക്കി.
2000 ൽ, നെയ്വർ ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ടിലെ ഒരു പോസ്റ്റ്ഡോക്ടറൽ റിസർച്ച് ഫെലോ ആയിരുന്നു.
2003 ൽ, വീവർ വണ്ടർബിൽറ്റ് യൂണിവേഴ്സിറ്റി സ്കൂളിൽ ഒരു ഫാക്കൽറ്റി സ്ഥാനം സ്വീകരിച്ചു.
എക്സ്ട്രാസെല്ലുലാർ വെസിക്കിളുകളുടെ എല്ലാ വശങ്ങളെയും കുറിച്ച് ഗവേഷണം നടത്തി.
കാൻസർ ബയോളജി, വെണ്ടർബിൽറ്റ്-ഇൻഗ്രാം കാൻസർ സെന്ററിലെ അസോസിസ്റ്റൻ പ്രൊഫസറായും ബയോമെഡിക്കൽ ഇൻഫോർഗിനുകളുടെയും ബയോമെഡിക്കൽ ഇൻഫെർട്ടിംഗ് വകുപ്പിന്റെയും പ്രോട്ടീൻ പിഐ 3-കിനാസ്, പികെസി-ആൽഫ എന്നിവ എങ്ങനെ ഒരുമിച്ച് പ്രവർത്തിച്ചുവെന്ന് തിരിച്ചറിയാനുള്ള കമ്പ്യൂട്ടേഷണൽ മോഡലിംഗും പരീക്ഷണാത്മക പഠനവും നടത്തി.
2013-ൽ ആക്രമണോധികാരികളായ കാൻസർ കോശങ്ങളുടെ രണ്ട് സവിശേഷതകൾ ഒരുമിച്ച് ബന്ധിപ്പിക്കുകയും എക്സോസോമുകൾക്കായി ഡോക്കിംഗും സ്രവസരവുമായ സൈറ്റുകളായി പ്രവർത്തിക്കുകയും ചെയ്തു.
അവരുടെ അക്കാദമിക് ഗവേഷണത്തിന്റെ ഫലമായി, അസോസിയേഷൻ ഓഫ് അമേരിക്കൻ മെഡിക്കൽ കോളേജസ് കൗൺസിൽ ഓഫ് ഫാക്കൽറ്റി, അക്കാദമിക് സൊഡോയിറ്റികൾ, വാൻഡർബിൽബിൽ ബേസ് സയൻസ് റിസർച്ച് ഉപദേശക സമിതി എന്നിവയിൽ വീവർ  സേവനം അനുഷ്‌ഠിക്കുന്നതിനായി തിരഞ്ഞെടുത്തു.
അവലംബം External links അലിസ മാർഗരറ്റ് വീവർ publications indexed by Google Scholar
അലിസി രാത്തവള ഇംഗ്ലീഷ് വിലാസം https://ml.wikipedia.org/wiki/Nyctibatrachus_aliciae
പശ്ചിമഘട്ടതദ്ദേശവാസിയായ ഒരു തവളയാണ് അലിസി രാത്തവള അഥവാ Aliciae's Night Frog.
( ശാസ്ത്രീയനാമം : Nyctibatrachus aliciae ) .
പൊന്മുടിയിലും അതിരിമലയിലും കാണുന്ന ഇവ നദീതീരങ്ങളിലും കാടുകളിലുമാണ് വസിക്കുനത്.
ചെറിയതോതിലുള്ള ആവാസവ്യവസ്ഥയിലുള്ള മാറ്റങ്ങളെ അതിജീവിക്കാൻ കഴിവുള്ളതാണ്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Nyctibatrachus aliciae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Nyctibatrachus aliciae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അലിസ്മറ്റേസീ ഇംഗ്ലീഷ് വിലാസം https://ml.wikipedia.org/wiki/Alismataceae
സപുഷ്പികളിൽപ്പെടുന്ന ഒരു സസ്യകുടുംബമാണ് അലിസ്മറ്റേസീ (Alismataceae) .
ഈ സസ്യകുടുംബത്തിൽ 18 ജീനസ്സുകളിലായി ഏകദേശം 100ഓളം സ്പീഷിസുകളാണുള്ളത്.
ലോകത്തിന്റെ എല്ലാഭാഗങ്ങളിലും വിതരണം ചെയ്തുകിടക്കുന്ന ഈ കുടുംബത്തിലെ കൂടുതൽ സ്പീഷിസുകൾ കാണപ്പെടുന്നത് വടക്കേ ധ്രുവത്തിലെ മിതശീതോഷ്ണ മേഖലകളിലാണ്.
ഇതിലെ മിക്ക സ്പീഷിസുകളും കുളങ്ങളിലും ചതുപ്പുകളിലും വളരുന്ന ജലഓഷധീസസ്യങ്ങളാണ്.
അലിസ്മറ്റേസീ സസ്യങ്ങളിൽ മിക്ക സസ്യങ്ങളും ചിരസ്ഥായി സസ്യങ്ങളാണ് എന്നാൽ വളരെ വിരളമായി ഏകവർഷി സസ്യങ്ങളും ഉൾപ്പെടുന്നുണ്ട്.
ഈ സസ്യകുടുംബത്തിലെ ജീനസ്സുകൾ താഴെ ചേർക്കുന്നു.
: Albidella Pichon Alisma L. Alismaticarpum † Collinson Astonia S.W.L.Jacobs Baldellia Parl.
Burnatia Micheli Butomopsis Kunth Caldesia Parl.
Damasonium Mill.
Echinodorus Rich.
ex Engelm.
Helanthium (Benth. Hook. f.) Engelm.
ex J.G. Sm.
Hydrocleys Rich.
Limnocharis Bonpl.
Limnophyton Miq.
Luronium Raf.
Ranalisma Stapf Sagisma † Nikitin Sagittaria L. Wiesneria Micheli അവലംബം
അലിസിയ വികാന്തർ
അലിസിയ അമാൻഡാ വികാന്തർ (ജനനം: ഒക്ടോബർ 3 1988) ഒരു സ്വീഡിഷ് ചലച്ചിത്ര നടിയും മുൻ നർത്തകിയുമാണ്.
ഗോഥൻബർഗിൽ ജനിച്ച അവർ ഒരു ചെറിയ കുട്ടിയായിരിക്കുമ്പോൾ തന്നെ ഗോഥൻബർഗ് ഓപ്പറ ഹൗസിൽ ചെറിയ വേഷങ്ങളിൽ അഭിനയിച്ചു.
സ്റ്റോക്ക്ഹോമിലെ റോയൽ സ്വീഡിഷ് ബാലെ സ്കൂളിലും ന്യൂയോർക്കിലെ സ്കൂൾ ഓഫ് അമേരിക്കൻ ബാലെയിലും ചേർന്ന് ബാലെ നൃത്തം അഭ്യസിച്ചു.
സ്വീഡിഷ് ഷോർട്ട് ഫിലിമുകളിലും ടെലിവിഷൻ സീരിയലുകളിലും അഭിനയിച്ചു കൊണ്ട് അവരുടെ പ്രൊഫഷണൽ അഭിനയ ജീവിതം തുടങ്ങി.
ടെലിവിഷൻ നാടകമായ അന്ദ്ര അരനിനിൽ (2008-10) അവതരിപ്പിച്ച ജോസ്ഫിൻ ജൊർൻ ടെഗെബ്രാൻഡ് എന്ന കഥാപാത്രത്തിന് വടക്കൻ യൂറോപ്പിൽ അംഗീകാരം ലഭിച്ചു.